Queen

Ij Queen a son un grop antra ij pì amportant ëd la stòria dla mùsica legera, che a l'é stait motobin popolar dzortut ant j'agn '970 e '980.
Ël nòm an anglèis a veul di "l'argin-a".

A dispet ëd la mòrt dël cantant Freddie Mercury, capità dij 24 ëd novémber dël 1991, ancora al dì d'ancheuj a l'han un gran nùmer ëd fans ëdcò tra le neuve generassion.
An fasend na stima a smija che ij Queen a l'abìo vendù pì che 300.000 mijon ëd disch, dont nomach 35.5 mijion ant jë Stat Unì.

An Gran Bretagna a son sgond darera a ij Beatles ant ël mercà'd colessionism.
Dël 2001 la band a l'é stàita butà ant la Ròck and Ròll Hall of Fame ëd Cleveland, an Ohio, e dël 2004 ant la UK Music Hall of Fame.

Ël grop, formà da'd musicista con na gran fantasìa ëd composission, a l'ha 'n repertòri fàit da canson scrivùe a eut man e d'àutre fàite da mach un sol ëd lor, ma a l'era dzortut Freddie Mercury a esse 'l personagi pì famos dël grop, sia për sò posission ëd cap, che për soa vos.

Antra sò tòch pì famos a s'arcòrdo dzortut We Are the Champions, Bohemian Rhapsody e Somebody to Love. Ëd j'àutri a s'arcòrdo dzortut  Radio Ga Ga ëd Roger Taylor, We Will Rock You e Who Wants to Live Forever ëd Brian May, e Another One Bites the Dust e I Want to Break Free ëd John Deacon. An squasi tuti ij disch publicà dal grop, an gavand mach ij prim, a-i é sempe almanch na canson fàita da minca component.

Ij Queen a son considerà coma un dij grop pì grand ant la stòria dël ròck, considerassion dimostrà dcò dòp la mòrt ëd Freddie Mercury dël 1991 për AIDS.

Tutun a l'han afrontà vàire rimpròcc da la stampa e dai catòlich sia për ij test ëd soe canson che për ij gust sessuaj ëd Freddie Mercury.

Con tut che soa cariera a sia nen stàita sensa problema la band a l'ha marcà la stòria dël ròck mondial e a l'ha fàit dzorvive soa mùsica ant ël temp.

 Component 

 Formassion stòrica 
 Freddie Mercury - vos, piano, tastera, ghitara (1970-1991)
 Brian May - ghitara, tastera, vos, piano (1970 - ancheuj)
 Roger Taylor - baterìa, vos, tastera, ghitara (1970 - ancheuj)
 John Deacon - bass, ghitara, tastera, piano (1971- 1997)

 Formassion d'ancheuj 
 Brian May - ghitara, tastera, vos, piano (1970-1997) (2005 - ancheuj) 
 Roger Taylor - baterìa, vos, tastera, ghitara (1970 - 1997) (2005 - ancheuj) 

 Ex-component 
 Mike Gross - bass (1970) 
 Barry Mitchell - bass (1970) 
 Doug Bogie - bass (1970) 

 Formassion Queen + Paul Rodgers 
 Brian May - ghitara, tastera, vos, piano 
 Roger Taylor - baterìa, vos, tastera, ghitara 
 Paul Rodgers - vos, piano, ghitara

 Discografìa 

 Àlbom 
 Queen (13/07/1973); sìngoj: Keep Yourself Alive, Liar 
 Queen II (8/03/1974); sìngol: Seven Seas Of Rhye
 Sheer Heart Attack (8/11/1974); sìngoj: Killer Queen, Now I'm Here  
 A Night at the Opera (21/11/1975); sìngoj: Bohemian Rhapsody, Love Of My Life, You're My Best Friend 
 A Day at the Races Sortì dij 10 dë dzémber dël 1976 Sìngoj: "Somebody To Love", "Tie Your Mother Down", "Good Old-Fashioned Lover Boy" 
 News of the World (28/10/1977); sìngoj: We Are The Champions, We Will Rock You, Spread Your Wings. Vendùe 10 mijon ëd còpie an tut ël mond 
 Jazz (10/11/1978); sìngoj: Bicycle Race, Fat Bottomed Girls, Don't Stop Me Now 
 The Game (30/06/1980); sìngoj: Crazy Little Thing Called Love, Save Me, Another One Bites The Dust, Play The Game. Vendùe 10 mijon ëd còpie an tut ël mond 
 Flash Gordon (8/12/1980); sìngol: Flash 
 Hot Space (21/05/1982); sìngoj Under Pressure, Las Palabras de Amor, Body Language, Back Chat, Calling All Girls 
 The Works (27/02/1984); sìngoj: Radio Ga Ga, I Want To Break Free, It's A Hard Life, Hammer To Fall, Thank God It's Christmas. Vendùe 5 mijon ëd còpie an tut ël mond
 A Kind of Magic (2/06/1986); sìngoj: One Vision, A Kind Of Magic, Princes Of The Universe, Who Wants To Live Forever, Friends Will Be Friends. Vendùe 5 mijon ëd còpie an tut ël mond
 The Miracle (22/05/1989); sìngoj: I Want It All, Breakthru, The Invisible Man, Scandal, The Miracle. Vendùe 7 mijon ëd còpie an tut ël mond
 Innuendo (4/02/1991); sìngoj: Innuendo, I'm Going Slightly Mad, Headlong, These Are The Days Of Our Lives, The Show Must Go On. Vendùe 8 mijon ëd còpie an tut ël mond
 Made in Heaven (6/11/1995); sìngoj: Heaven For Everyone, A Winter's Tale, You Don't Fool Me, Let Me Live, Too Much Love Will Kill You. Vendùe pi che 11 mijon ëd còpie ant ël mond

 Àlbom dal viv 
 Live Killers (26/06/1979)
 Live Magic (1/12/1986)
 Live at Wembley '86 (26/05/1992)
 Queen on Fire - Live at the Bowl (25/10/2004) 
 Return of the Champions (19/09/2005)

 Ël fan club ofissial 
The Official International Queen Fan Club a l'é nàit dël 1973 mersì a Pat e Sue Johnstone, squasi sùbit dòp la publicassion dël prim album dël grop. Fin dal prinsipi ij sòcio a son ëstàit franch numeros (apopré 20.000 an tut ël mond). Ël fan club a fa seurte na fanzine (valadì'n cit giornal) con ëd neuve sël grop e na litra preparà da un mèmber dij Queen për minca nùmer ëd l'arvista. Da la fin ëd j'agn '980 ël fan club a l'ha ancaminà a organisé dle riunion che as fan na vira a l'ann an Gran Bretagna e che a-i son ancora al di d'ancheuj.

 Anliure esterne 
 Sit ufissial dij Queen


Categorìa:Formassion musicaj pop
Categorìa:Formassion musicaj rock
Categorìa:Formassion musicaj dël Regn Unì